Berlingske Tidende, 1835-02-21
London, den 13de Februar. – Ved en Forsamling af Anti Tory-Associationen i Dublin besluttedes paa O'Connels Forslag, at der fra hvert Grevskab, hver Stad og hvert, Kirkesogn i det hele Land skal stiles Petitioner til Kongen, for at opfordre ham til at afskedige sine Ministre. Lignende Petitioner skulle ogsaa affattes, med Hensyn til Tiendens Afskaffelse. – Sir Robert Peel vil den 16de d. M. give Cabinets-Ministrene en Diner; man troer, at Gjenstande, der have Hensyn til Trontalen, ville komme paa Bane ved denne Lejlighed. – Fra Lissabon meldes: Prinds August af Portugal, Hertugen af Leuchtenberg, er den 25de Januar ankommet til Lissabon paa Dampskibet "Monarch. Han blev modtaget af den, i Tajo liggende engelske Flaade med alle mulige Æresbeviisninger. Den commanderende Admiral aflagde ham, tilligemed den engelske Gesandt et Besøg, og snart efter ankom ogsaa Prindsens Søster, Hertuginden af Braganza. Da Prindsen steg i Land, bleve han hilst af Folket med levende Jubel; det 2det Jæger-Regiment, der fører hans Navn, dannede Spalier. J Palladset De la Necesidades" traf han først sammen med Dronningen og hendes Tante, Jnfantinden Jsabella Maria; her blev ogsaa Ministrene og de høie Statsembedsmænd forestillede for ham. Dagen efter fandt Ratificationen af den, i December f.A. foretagne Formæling Sted, i Cathedral-Kirken, og næste Dag var der for første Gang Cour i Palladset AjudaPrindsen er udnævnt til Stor-Cannetable af Kongeriget og - som det hedder – til Feldtmarschal, begge Dele naturligviis kun titulairt; han har desuden yttret det Ønske, at vorde Pair. Af de 50 Contos Reis, der ere anviiste ham, har han bestemt trende Contos til Pensioner for Enkerne efter 36, i Befrielses krigen faldne Patrioter; han har herved erhvervet sig Manges Kjærlighed. – Mellem Cortes Medlemmerne debatteres om Comiteens Beretning over Skadesløsholdelserne. Marine-Ministrer har fremlagt sit Budget, ifølge hvilket den portugisiske Sømagt bestaaer af tvende Linieskibe, fire Fregatter, sex Brigger, otte Skonnerter og Kuttere, otte Kanonbaade, otte Transportskibe, otte Paketskibe og tvende Dampbaade, i Alt af 50 Fartøier. – Aviser fra Carracas – i Staten Venezuela – af 23de Decbr. f. A. melde, at Montilla, den hidtilværende befuldmægtigede Minister fra Venezuela ved Englands og Frankerigs Hoffer, er den 16de f. M. ankommet til La Guara fra London. Han var blevet kaldet tilbage, fordi Congressen havde vægret sig ved at stadfæste hans Bestalling og at vorere over den, for Gesandtskabet ansatte Pengesum. Øjemedet af hans Sendelse var, som bekjendt, at aabne Underhandlinger med Spanien og Venezuelas Anerkjendelse, hvilket dog Oppositionen paastod var aldeles unedvendigt, da Sagernes naturlige Gang tidsnok vilde tvinge Spanien til, for sin commercielle og politiske Velfærds Skyld, at anerkjende alle sydamericanske Fristater, som en uomtvistelig Kjendsgierning. Uagtet denne Anskuelse paa en Maade er indrømmet ved Montillas Tilbagekaldelse, troer man dog, at Regjeringen har besluttet, at seende et nyt Gesandtskab til Europa; thi den 10de Decbr. var General Saublette blevet udnævnt til befuldmægtiget Minister ved Englands, Frankerigs og Spaniens Hoffer, og General OLear til hans Secretair. Den første er allerede ankommet til England.